CELEX: 31990D0353
Language: el
Date: 1990-07-04 00:00:00
Title: 90/353/ΕΟΚ: Απόφαση της Επιτροπής της 4ης Ιουλίου 1990 για τρίτη τροποποίηση της απόφασης 90/161/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων στο Βέλγιο

Avis juridique important

|

31990D0353

90/353/ΕΟΚ: Απόφαση της Επιτροπής της 4ης Ιουλίου 1990 για τρίτη τροποποίηση της απόφασης 90/161/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων στο Βέλγιο  

Επίσημη Εφημερίδα αριθ. L 173 της 06/07/1990 σ. 0050 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Ιουλίου 1990  για τρίτη τροποποίηση της απόφασης 90/161/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων στο Βέλγιο  (90/353/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων που ανήκουν στα βοοειδή και τα χοιροειδή (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 89/662/ΕΟΚ, και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από την οδηγία 89/662/ΕΟΚ, και ιδίως το άρθρο 7,  Εκτιμώντας:  ότι διαπιστώθηκαν αρκετά κρούσματα κλασικής πανώλης των χοίρων σε τμήματα του Βελγίου με μεγάλη πυκνότητα χοίρων·  ότι είναι δυνατόν τα κρούσματα αυτά να θέσουν σε κίνδυνο αγέλες άλλων κρατών μελών, δεδομένων των συναλλαγών ζωντανών χοίρων, νωπού κρέατος και ορισμένων προϊόντων με βάση το χοίρειο κρέας·  ότι, εφόσον είναι δυνατόν να προσδιοριστεί η γεωγραφική περιοχή η οποία είναι ιδιαίτερα επικίνδυνη, οι περιορισμοί στις συναλλαγές θα πρέπει να εφαρμόζονται σε περιφερειακή βάση·  ότι, λόγω της επιδημίας κλασικής πανώλης, η Επιτροπή θέσπισε την απόφαση 90/161/ΕΟΚ της 30ής Μαρτίου 1990 σχετικά με ορισμένα προστατευτικά μέτρα κατά της κλασικής πανώλης των χοίρων στο Βέλγιο (5), όπως τροποποιήθηκε τελευταία από την απόφαση 90/327/ΕΟΚ (6)·  ότι είναι αναγκαίο να προσαρμοσθούν τα περιοριστικά μέτρα, ώστε να ληφθεί υπόψη η εξέλιξη της ασθένειας·  ότι οι βελγικές αρχές ανέλαβαν την υποχρέωση να εφαρμόσουν τα εθνικά μέτρα που είναι απαραίτητα για να εξασφαλισθεί η αποτελεσματική εφαρμογή της παρούσας απόφασης·  ότι είναι αναγκαίο να παρασχεθούν στην Επιτροπή όλες οι απαραίτητες πληροφορίες προκειμένου να εξετασθούν οι διατάξεις της παρούσας απόφασης·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 90/161/ΕΟΚ τροποποιείται ως εξής:  1. Στο άρθρο 1, η παράγραφος 3 στοιχείο β) διαγράφεται.  2. Το άρθρο 4 αντικαθίσταται από το ακόλουθο κείμενο:  «Άρθρο 4  Η Επιτροπή παρακολουθεί την εξέλιξη της καταστάσεως και θα τροποποιήσει την απόφαση αυτή, έχοντας υπόψη τις εξελίξεις αυτές.».  Άρθρο 2  Τα κράτη μέλη τροποποιούν τα μέτρα που εφαρμόζονται στις συναλλαγές ώστε να συμμορφωθούν με την παρούσα απόφαση. Ενημερώνουν αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 4 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 395 της 30. 12. 1989, σ. 13.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 90 της 5. 4. 1990, σ. 26.  (6) ΕΕ αριθ. L 160 της 26. 6. 1990, σ. 49.